CELEX: C2006/294/06
Language: lt
Date: 2006-12-02 00:00:00
Title: Byla C-84/04 2006 m. spalio 5 d. Teisingumo Teismo (antroji kolegija) sprendimas Europos Bendrijų Komisija prieš Portugalijos Respubliką (Valstybės įsipareigojimų neįvykdymas — Reglamentas (EEB) Nr. 4253/88 ir EB 10 straipsnis — Struktūriniai fondai — Struktūrinių fondų veiklos koordinavimas su EIB operacijomis — Sistemingas EŽŪOGF Orientavimo skyriaus mokamos paramos sumų mažinimas — Programavimo laikotarpiu nuo 1994 m. iki 1999 m. Instituto rinkti mokesčiai)

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/4
            
         2006 m. spalio 5 d. Teisingumo Teismo (antroji kolegija) sprendimas Europos Bendrijų Komisija prieš Portugalijos Respubliką
   (Byla C-84/04) (1)
   
   (Valstybės įsipareigojimų neįvykdymas - Reglamentas (EEB) Nr. 4253/88 ir EB 10 straipsnis - Struktūriniai fondai - Struktūrinių fondų veiklos koordinavimas su EIB operacijomis - Sistemingas EŽŪOGF Orientavimo skyriaus mokamos paramos sumų mažinimas - Programavimo laikotarpiu nuo 1994 m. iki 1999 m. Instituto rinkti mokesčiai)
   (2006/C 294/06)
   Proceso kalba: portugalų
   Šalys
   
      Ieškovė: Europos Bendrijų Komisija, atstovaujama A. Alves Vieira, G. Braun, ir advogados N. Castro Marques ir F. Costa Leite
   
      Atsakovė: Portugalijos Respublika, atstovaujama L. Fernandes, advogados C. Botelho Moniz ir E. Maia Cadete
   Dalykas
   Valstybės įsipareigojimų neįvykdymas — EB 10 straipsnis ir 1988 m. gruodžio 19 d. Tarybos reglamentas (EEB) Nr. 4253/88, nustatantis Reglamento Nr. 2052/88 įgyvendinimo nuostatas dėl įvairių struktūrinių fondų veiklos koordinavimo tarpusavyje ir su Europos investicijų banko operacijomis bei kitais esamais finansiniais instrumentais (OL L 374, p. 1) — Sistemingas EŽŪOGF Orientavimo skyriaus mokamos paramos sumų mažinimas — Programavimo laikotarpiu nuo 1994 m. iki 1999 m. Instituto rinkti privalomi mokesčiai
   Rezoliucinė dalis
   
               1.
            
            
               Leisdama Žemės ūkio ir žvejybos plėtros finansavimo ir pagalbos institutui (Instituto de Financiamento e Apoio ao Desenvolvimento da Agricultura e Pescas) nustatyti Bendrijos struktūrinių fondų finansinės paramos suteikimo procedūrą, kurią sudaro esminiai formalumai, apimantys mokesčių, kurie nėra nei savanoriški, nei neprivalomi ir kurie nėra atlyginimas už suteiktas paslaugas, bet yra skirti finansuoti Portugalijos valstybės uždavinius, kurių atlikimas pagal Bendrijos teisę yra jos pareiga, mokėjimą, ir pritardama jos įgyvendinimui, Portugalijos Respublika neįvykdė savo įsipareigojimų pagal 1988 m. gruodžio 19 d. Tarybos reglamentą (EEB) Nr. 4253/88, nustatantį Reglamento Nr. 2052/88 įgyvendinimo nuostatas dėl įvairių struktūrinių fondų veiklos koordinavimo tarpusavyje ir su Europos investicijų banko operacijomis bei kitais esamais finansiniais instrumentais (OL L 374, p. 1), iš dalies pakeistą 1993 m. liepos 20 d. Tarybos reglamentu (EEB) Nr. 2082/93.
            
         
               2.
            
            
               Priteisti iš Portugalijos Respublikos bylinėjimosi išlaidas.
            
         
      (1)  OL C 94, 2004 4 17.